Temeljem članka 21. stavak 1. i članka 24. stavak 1. Zakona o sustavu civilne zaštite („Narodne novine”, broj 82/15, 118/18, 31/20, 20/21, 114/22), članka 6. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine” broj 126/19) i članka 60. Statuta Grada Delnica („Službene novine Grada Delnica”, broj 2/21), gradonačelnik Grada Delnica, dana 9. lipnja 2025. godine donosi

**ODLUKU I IMENOVANJU ČLANOVA STOŽERA CIVILNE ZAŠTITE GRADA DELNICA**

**Članak 1.**

Stožer civilne zaštite je stručno, operativno i koordinativno tijelo koje se osniva za provođenje mjera i aktivnosti civilne zaštite u velikim nesrećama i katastrofama.

**Članak 2.**

Za članove Stožera civilne zaštite Grada Delnica imenuju se:

1. Dražen Rački, zapovjednik JVP Delnice, načelnik Stožera
2. Bruno Stipaničić, HGSS, zamjenik načelnika Stožera
3. Branko Glad, načelnik PP Delnice, član
4. Nikolina Ćuić Muhvić, službenica u upravnom tijelu Grada Delnica, član
5. Lenjinka Juričić-Mamilović, voditeljica Službe za prevenciju i pripravnost PUCZ Rijeka, član
6. Irena Mihelčić, liječnica hitne medicinske pomoći Delnice, član
7. Snježana Krizmanić, ravnateljica HDCK-Gradsko društvo Crvenog križa Delnice, član

**Članak 3.**

Nadležni upravni odjel Grada Delnica obavlja administrativne i tehničke poslove za potrebe Stožera civilne zaštite Grada Delnica.

**Članak 4.**

Stupanjem na snagu ove Odluke prestaje važiti Odluka o imenovanju Stožera civilne zaštite Grada Delnica KLASA: 240-03/25-01/2 od 12. veljače 2025. godine.

**Članak 5.**

Odluka stupa na snagu danom donošenja, a objavit će se u „Službenim novinama Grada Delnica”.

KLASA: 240-03/25-01/2

URBROJ: 2170-6-5-4-25-1

Delnice, 9. lipnja 2025.

**GRADONAČELNIK GRADA DELNICA**

**Igor Pleše, v.r.**